Zuma glo deur NGV gejag na hy Mbeki se aanbod weier – praag.co.za
Zuma glo deur NGV gejag na hy Mbeki se aanbod weier
President Jacob Zuma sê die vorige president, Thabo Mbeki het hom probeer omkoop en afdreig.
Zuma sê hy is geld deur die destydse president Thabo Mbeki aangebied om te bedank. Mbeki het glo gedreig dat Zuma van korrupsie aangekla sal word indien hy nie instem tot die "politieke ooreenkoms" nie.
Volgens die terme van die ooreenkom sou Zuma as hy bedank het, nie vervolg word nie en hy sou R20 miljoen ontvang.
Zuma het, deur middel van sy prokureur Michael Hulley verklaar, dat hy Mbeki se versoek dat hy bedank, geweier het en voer aan dat die Nasionale Vervolgingsgesag (NVG) se daaropvolgende optrede teen hom gemik was om hom 'n les te leer.
Hulley het gesê Zuma dring steeds daarop aan dat hy onskuldig is.
Hy beweer ook dat die klagtes van verkragting "al die kenmerke van 'n kunsmatige poging toon wat meedoënloos gedryf word deur die NVG."
Skrywer praagGepubliseer op 17 April 2015 Kategorieë Nuus, Suider-AfrikaSleutelwoord Jacob Zuma, korrupsie, NGV, Thabo Mbeki